《听雨轩坐秋》
清代·邓辅纶

文簟泛清光，柔飔引玉塘。
阴连荷气润，梦坠叶声凉。
晚照多为影，闲庭过一香。
芙蕖今自可，怜尔阅秋霜。

作者简介：（1818—1893）清湖南武冈人，字弥之。咸丰元年副贡。曾入南昌围城中省父，一度率兵镇压太平军。以曾国藩荐擢至道员。少与王壬秋交好，壬秋遍研群学，辅纶专治文史，后俱以诗名。邓诗全学《选》体，多拟古之作。有《白香亭诗文集》。